**Kinnistu kasutamise leping**

Tallinnas, detsember 2025.a.

AS Tallinna Vesi, mida esindab Aare Niiberg, kes tegutseb volituse alusel ühelt poolt (edaspidi nimetatud Omanik) ja Riigimetsa Majandamise Keskus, mida esindab Tarmo Tamm (isikukood 37412292732) volituse alusel, (edaspidi nimetatud Kasutaja) , edaspidi koos nimetatud Pooled sõlmisid lepingu Omanikule kuuluvate kinnistute asukohtadega Kaunissaare küla, Anija vald, Harjumaa, Jägala-Pirita kanal katastriosa nr. 14004:001:0001 ja Kiviloo küla, Raasiku vald, Harjumaa, Jägala-Pirita kanal katastriosa nr. 65103:001:0002(edaspidi nimetatud Kinnistud) kasutamiseks Kasutaja poolt (edaspidi nimetatud Leping) alljärgnevas:

Arvestades, et

* Kinnistutel paiknev Jägala-Pirita kanal (edaspidi Kanal) on Tallinna pinnaveehaardesüsteemi joogiveehaardesse kuuluv veekogu, mis ei ole avalikuks kasutamiseks ja millel puudub kallasrada. VeeS § 118 lg 2 p 2 kohaselt on Kanalil veekaitsevöönd 10 m.
* Kanali katastriüksuste suurus on 54,06 ha ja selle alla jääb Kanali kohal olev maa-ala koos ca 10-15 m laiuste kalda-aladega.
* Kanaliga paralleelselt kulgev kruusakattega teenindusrada ei ole ehitatud ega kohandatud avalikuks liiklemiseks sõidukitega. Nimetatud rada on veehaarderajatiste osa ja rajatud eelkõige Kanali järelevalve ning hooldustööde teostamiseks.
* Kanali katastriüksuse kaitseks ehk veekaitsevööndis sõidukitega liikumise takistamiseks on paigaldatud Kanali kalda-aladele piirdeid, tõkkepuid ja liiklusmärke.
* Eesmärgiga säilitada enne Kanali ehitust väljakujunenud maakasutus ja juurdepääs mõlemale poole Kanalit, rajati Kanali ehitamise käigus Kanalile truupsillad sel ajal kasutuses olnud teedega või radadega ristumiskohtadesse.

1. Omanik lubab Kasutajal kasutada Kinnistuid, sh Kanali teenindusrada **metsamaterjali äraveoks** Lepingus toodud tingimustel.
2. Kasutaja kohustub:
   1. Mitte reostama ja risustama Kanalit ja selle valgala.
   2. Mitte ladustama metsamaterjali Kanali katastriüksuse ( sh. ka teenindusraja) piires ning mitte kasutama seda metsaveosõidukite töökohana metsamaterjali maha- või ümberlaadimisel.
   3. Mitte kahjustama Kanali või selle juurde kuuluvate ehitiste (teenindusrada, truubid, piirded, märgid, sildid jms) seisukorda.
   4. Tagama Kanali kalda-alade ja teenindusraja säästliku kasutamise – mitte kasutama suur- ja raskeveokeid ebasobivate ilmastikutingimuste korral (vihmad, sulad).
   5. Võimalike kahjustuste-defektide tekkimisel teavitama sellest viivitamatult Omanikku ning taastama Kanali kalda-ala ja teenindusraja esialgse seisukorra hiljemalt neljateistkümne (14) kalendripäeva jooksul kahjustuste tekitamisest arvates.
   6. Informeerima eelnevalt Omanikku igakordselt tööde alustamisest ja lõpetamisest.

Kontaktisik: Aare Niiberg

Telefon 5177652

e-post aare.niiberg@tvesi.ee

* 1. Omaniku kontaktisikuga eelnevalt kokku leppima tõkkepuude avamise, kui tõkkepuude avamine on vajalik. Avatavad tõkkepuud tuleb peale igakordset läbimist sulgeda. Tõkkepuude säilimise ja korrasoleku tagamine Lepingu perioodil lasub Kasutajal.
  2. Enne tööde alustamist teostama Kinnistu ülevaatuse koos Omaniku esindajaga, eesmärgiga fikseerida Kinnistu seisund enne metsaveo algust.
  3. Peale tööde lõpetamist teostama Kinnistu ülevaatuse koos Omaniku esindajaga, eesmärgiga fikseerida Kinnistu seisund peale metsaveo lõpetamist.

1. Omanik kohustub võimaldama Kasutajale Kinnistu kasutamise Lepingus toodud tingimustel ja ajal.
2. Omanikul on õigus kontrollida Kinnistu Lepingu kohast kasutamist Kasutaja poolt.
3. Kasutaja tegevusest Kinnistul tekkida võivate kahjude hüvitamise tagamiseks kannab Kasutaja Omaniku arvelduskontole nr EE432200221010126368 (kindlasti ära märkida viitenumber 355555555551) tagatisraha summas 1500 (üks tuhat viissada) € (edaspidi nimetatud Tagatisraha).
   1. Omanikul on õigus Tagatisraha kasutada Kasutaja poolt tekitatud kahjude hüvitamiseks.
   2. Omanik teatab Kasutajale kahju hüvitamiseks vajalikust tõendatud summast, mille võrra vähendatakse Tagatisraha.
   3. Juhul, kui Tagatisrahast ei piisa kahjude hüvitamiseks, kohustub Kasutaja hüvitama Omanikule tekitatud kahju Tagatisraha ületava summa võrra.
   4. Tagatisraha või selle kasutamata osa tagastab Omanik Kasutajale tema arvelduskontole EE781010402024861004 neljateistkümne (14) päeva jooksul Lepingu lõppemisest arvates ja peale akti „Tallinna Vesi AS rajatise seisukorra ülevaatamine“ allkirjastamist.
4. Poolte kontaktisikud:
   1. Omaniku esindaja: Aare Niiberg, tel 5177652 e-post: aare.niiberg@tvesi.ee

6.2.Kasutaja esindaja: Tarmo Tamm tel 5119218 e-post: tarmo.tamm@rmk.ee

1. Leping jõustub Tagatisraha laekumisest Omaniku arvelduskontole ja kehtib kuni 31.05.2026.a.
2. Lepingut võib muuta ainult Poolte kirjaliku kokkuleppe alusel, mis vormistatakse Lepingu lisana.
3. Lepingu täitmisel tekkivad vaidlused lahendatakse läbirääkimiste teel. Kokkuleppe mittesaavutamisel lahendatakse vaidlused Harju Maakohtus.
4. Leping on allkirjastatud digitaalselt Omaniku ja Kasutaja esindaja poolt kahes (2) võrdset juriidilist jõudu omavas eksemplaris, millest üks jääb Omanikule ja teine Kasutajale.

Poolte andmed: AS Tallinna Vesi RMK

Registrikood: 10257326 Registrikood:70004459

Asukoht: Ädala 10, 10614 Tallinn Sagadi küla, Haljala vald,

Lääne-Virumaa

Tel 5177652 Tel 5119218

e-post: aare.niiberg@tvesi.ee e-post: armo.tamm@rmk.ee

Aare Niiberg Tarmo Tamm

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Omanik Kasutaja

Lisa: Pilt, millel on kujutatud kaart

Tehisintellekti genereeritud sisu ei pruugi olla õige.